

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 23.maijā Nr.167

(protokols Nr.5, 9.p.)

**Par Priekuļu novada pašvaldībai piederošā nekustamā atsavināšanu par nosacīto cenu**

Priekuļu novada dome izskata (vārds uzvārds), personas kods (personas kods), deklarētā dzīvesvieta – (adrese), 12.04.2018. atsavināšanas ierosinājumu (reģ. 13.04.2018. Priekuļu novada pašvaldībā ar Nr.3-9/2018-619) ar lūgumu atsavināt Priekuļu novada pašvaldībai piederošo nekustamo īpašumu (adrese), kas sastāv no zemes vienības ar kadastra apzīmējumu 4260 003 0164, uz kuras atrodas (vārds uzvārds) piederošas ēkas un par kuru Priekuļu novada pašvaldība ir noslēgusi zemes nomas līgumu ar (vārds uzvārds).

Izvērtējot domes rīcībā esošo informāciju, konstatēts, ka:

1. Zemes vienības ar kadastra apzīmējumu 4260 003 0164, (adrese), bijusī zemes lietotāja ir (vārds uzvārds).
2. Ar Liepas pagasta padomes 2007.gada 30.augusta sēdes lēmumu Nr.3.8.§, protokols Nr.11, (vārds uzvārds) ir izbeigtas zemes lietošanas tiesības un noteikta zemes vienības ar kadastra apzīmējumu 4260 003 0164 piekritība Priekuļu novada pašvaldībai.
3. Priekuļu novada pašvaldības īpašuma tiesības uz nekustamo īpašumu (adrese) 2019.gada 16.aprīlī nostiprinātas Liepas pagasta zemesgrāmatas nodalījumā Nr.100000588452.
4. Zemes īpašuma kopplatība ir 0,1316 ha. Uz zemes īpašuma atrodas (vārds uzvārds) piederošas ēkas un būves.
5. (vārds uzvārds) ar Priekuļu novada pašvaldību ir noslēgusi zemes nomas līgumu par zemes īpašuma ar kadastra numuru 4260 003 0164 iznomāšanu.
6. SIA “Invest-Cēsis” noteiktā zemes īpašuma tirgus vērtība – 1 900 EUR.
7. Par nekustamā īpašuma novērtēšanu Priekuļu novada pašvaldība ir veikusi pakalpojuma samaksu 121,00 EUR.

Pamatojoties uz Latvijas Republikas likuma „Par pašvaldībām” 21.panta 17.punktu, Publiskas personas mantas atsavināšanas likuma 4.panta ceturtās daļas 8.punktu, (vārds uzvārds) 2018.gada 12.aprīļa atsavināšanas ierosinājumu, 22019.gada 16.maija Tautsaimniecības komitejas (protokols Nr.6) lēmumu un 2019.gada 20.maija Finanšu komitejas (protokols Nr.5) lēmumu, atklāti balsojot, PAR –11 (Elīna Stapulone, Aivars Tīdemanis, Anna Broka, Normunds Kažoks, Arnis Melbārdis, Sarmīte Orehova, Baiba Karlsberga, Aivars Kalnietis, Jānis Mičulis, Juris Sukaruks, Mārīte Raudziņa, Ināra Roce), PRET –nav, ATTURAS –nav , Priekuļu novada dome **nolemj:**

1. Atsavināt fiziskai personai (vārds uzvārds), personas kods (personas kods), pašvaldībai piederošo nekustamo īpašumu (adrese), kas sastāv no zemes vienības ar kadastra apzīmējumu 4260 006 0164.
2. Apstiprināt Priekuļu novada pašvaldībai piederošā nekustamā īpašuma (adrese), kas sastāv no zemes vienības ar kadastra apzīmējumu 4260 006 0164, nosacīto cenu 2 021,00 EUR un slēgt pirkuma līgumu ar (vārds uzvārds).
3. Uzdot Priekuļu novada pašvaldības nekustamā īpašuma speciālistei L.S.Berovskai sagatavot pirkuma līguma projektu par 1.punktā minētā nekustamā īpašuma pārdošanu.
4. (vārds uzvārds) pirkuma maksu samaksāt Priekuļu novada pašvaldības norēķinu kontā 1(viena) mēneša laikā no pirkuma līguma noslēgšanas un atbilstoša rēķina saņemšanas.
5. Atbildīgā par lēmuma izpildi Attīstības nodaļas vadītāja V.Lapsele.
6. Uzdot Priekuļu novada pašvaldības lietvedei - sekretārei A. Nikolajevai lēmuma norakstu pēc tā parakstīšanas piecu darba dienu laikā nosūtīt (vārds uzvārds) uz adresi (adrese)perso.

Šo lēmumu, saskaņā ar Administratīvā procesa likuma 189. panta pirmo daļu, var pārsūdzēt viena mēneša laikā no tā spēkā stāšanās dienas Administratīvajā rajona tiesā, iesniedzot pieteikumu Valmieras tiesu namā, Voldemāra Baloža ielā 13A, Valmierā, LV-4201.

Domes priekšsēdētāja (paraksts) Elīna Stapulone